ddrg/super_eurlex huggingface dataset:
24.

minder på baggrund af Revisionsrettens beretning om, at Kommissionen i 2014 på vegne af mere end 50 EU-institutioner og -organer (inklusive agenturet) underskrev en rammekontrakt med én kontrahent om indkøb af software, licenser og levering af dertil knyttede IT-vedligeholdelses- og konsulenttjenester; bemærker, at rammekontrahenten agerer som en formidler mellem agenturet og leverandører, og at rammekontrahenten for så vidt angår disse formidlingstjenesteydelser er berettiget til at opkræve et gebyr på to til ni procent af leverandørernes priser; bemærker desuden, at det tydeligt fremgår af rammekontrakten, at denne ikke giver kontrahenten nogen form for eneret; bemærker, at agenturet i 2016 anvendte denne rammekontrakt til at indkøbe softwarelicenser til et beløb på i alt 442 754 EUR; bemærker, at de fleste af disse indkøb tilhørte en særlig kategori, som kun burde anvendes undtagelsesvist, og at priserne hverken blev angivet under udbudsproceduren eller i rammekontrakten; anerkender, at Revisionsrettens beretning antyder, at denne procedure ikke sikrer tilstrækkelig konkurrence, eller at den billigste løsning vælges; anerkender endvidere, at de gebyrer, som rammekontrahenten beregnede, ikke blev kontrolleret i tilstrækkelig grad; bemærker, at den største ordre vedrørte en fornyelse af softwarelicenser leveret af en skandinavisk eneforhandler (112 248 EUR); udtrykker bekymring over, at der i dette tilfælde ikke forelå en begrundelse for at anvende rammekontrakten, hvilket resulterede i en unødvendig omkostningsforhøjelse; bemærker agenturets svar til bemærkningen fra Revisionsretten;
21.

bemærker, at den tilsynsførende i sin årlige aktivitetsrapport har indsat en erklæring om de fremskridt, den har gjort med hensyn til opfyldelsen af sin strategi for 2015-2019; bemærker, at den tilsynsførende i marts 2015 genevaluerede sine centrale resultatindikatorer med henblik på at overvåge og tilpasse virkningerne af sit arbejde og udnyttelsen af ressourcer; bemærker med tilfredshed, at alle de centrale resultatindikatorer, der angives i den tilsynsførendes strategi for 2015-2019, er nået, og at den tilsynsførende i visse tilfælde overgik målene for 2016, hvilket viser, at gennemførelsen af strategien er på rette vej; opfordrer den tilsynsførende til at fortsætte arbejdet i denne retning;
8.

udtrykker en vis bekymring over, at flere medlemmer fra industrien, der deltager i fællesforetagendets projekter, ikke kunne indberette deres bidrag i naturalier inden for den fastsatte frist, enten fordi deres egne regnskaber for regnskabsåret 2016 endnu ikke var afsluttede, eller fordi projekterne var påbegyndt tæt på udgangen af 2016; anerkender, at indberetningsfristen den 31. januar skal ændres i tilfælde af fremtidige lovgivningsmæssige forslag om ændring af forordning (EU) nr. 560/2014; anerkender, at fællesforetagendet i disse tilfælde har anvendt Kommissionens retningslinjer for regnskabsstandarder og foretaget en forholdsmæssig beregning på grundlag af projektomkostningerne; anmoder imidlertid medlemmer fra industrien om at finde en måde at fastslå deres bidrag i naturalier på for at forhindre en gentagelse af dette problem;
21.

bemærker, at ifølge Revisionsrettens beretning konkluderede den eksterne evaluering vedrørende 2015, der blev fremlagt i maj 2016, at agenturets arbejde og output imødekommer behovet for net- og informationssikkerhed på tværs af Unionen og i de enkelte medlemsstater, og at agenturet effektivt lever op til sine interessenters forventninger; bemærker imidlertid, at der er brug for at forbedre kommunikationen mellem agenturet og interessenterne, som mener, at agenturets mandat og virkeområde er for begrænset; noterer sig fra agenturets svar, at bestyrelsen er i færd med at drøfte agenturets fremtid og den bedste måde at nå ud til agenturets interessenter på, samt hvordan agenturets virkeområde kan øges inden for rammerne af de menneskelige og finansielle ressourcer, der er til rådighed; opfordrer agenturet til at aflægge rapport til dechargemyndigheden om de foranstaltninger, der er truffet for at forbedre situationen;
38.

påpeger den centrale rolle, myndigheden spiller i arbejdet med at sikre et bedre tilsyn med Den Europæiske Unions finansielle system for at sikre finansiel stabilitet, den nødvendige gennemsigtighed og større sikkerhed for Unionens finansielle marked, navnlig ved at koordinere tilsyn mellem de nationale tilsynsmyndigheder, ved om nødvendigt at samarbejde med institutioner, der er ansvarlige for internationalt tilsyn, samt ved at føre tilsyn med en konsekvent anvendelse af EU-retten; understreger, at et sådant samarbejde bør baseres på en atmosfære af tillid; understreger de nationale tilsynsmyndigheders arbejde i lyset af den betydelige størrelse af EU's forsikringsmarked; understreger den rolle, som myndigheden spiller med hensyn til at bidrage til og fremme konvergerende tilsynspraksisser på højt plan på forbrugerbeskyttelsesområdet;
26.

bemærker, at myndigheden har underskrevet en lejekontrakt på 12 år med udløbsdato den 8. december 2026, og at der under normale kontraktvilkår er en forpligtelse til at betale den fulde leje for hele perioden; bemærker dog, at myndigheden har forhandlet sig frem til en klausul om ophævelse midtvejs i kontraktperioden, hvilket betyder, at myndigheden, hvis denne klausul tages i anvendelse, vil blive fritaget for forpligtelsen til at betale leje for de sidste seks år; bemærker imidlertid, at myndigheden er forpligtet til at tilbagebetale halvdelen af det motivationsfremmende nedslag (svarende til 16 måneders leje svarende til 3 246 216 EUR), som den modtog ved kontraktens begyndelse, og som var baseret på kontraktens fulde løbetid på 12 år (32 måneders gratis leje), og at tilbageførelsen af bygningen til dens oprindelige tilstand skal udføres ved udgangen af brugsperioden, uanset hvornår lejeren forlader bygningen; anbefaler, at man bør tage ved lære af disse erfaringer i forhandlingerne om alle fremtidige lejekontrakter;
64.

opfordrer Kommissionen til: a) at tage hensyn til væksten i udestående forpligtelser i sine overslag over betalingsbevillinger for den næste flerårige finansielle ramme med henblik på at hjælpe med at sikre en bestemt balance mellem forpligtelsesbevillinger og betalingsbevillinger b) at fremsætte forslag til Parlamentet og Rådet for at sikre en konsekvent tilgang til spørgsmålet om, hvorvidt særlige instrumenter skal holdes inden for lofterne for betalingsbevillinger i den flerårige finansielle ramme c) af hensyn til forvaltning og rapportering at etablere en måde at registrere Unionens budgetudgifter på, som vil gøre det muligt at rapportere om alle midler vedrørende flygtninge- og migrationskrisen d) som led i dechargeproceduren at forelægge Parlamentet en omfattende rapport om indirekte EU-budgetmidler, som forvaltes og gennemføres af EIB-Gruppen (Den Europæiske Investeringsbank (EIB) og Den Europæiske Investeringsfond (EIF)), bortset fra dens eksterne mandat fra og med regnskabsåret 2017 e) i forbindelse med drøftelserne om Europas fremtid at overveje, hvordan Unionens budgetsystem kan reformeres med henblik på at tilvejebringe et tilstrækkeligt budget til at sikre finansiering til de planlagte politikker, en bedre balance mellem forudsigelighed og reaktionsevne samt at overveje, hvordan det bedst kan sikres, at de overordnede finansieringsordninger ikke er mere komplicerede end nødvendigt for at opfylde Unionens politiske mål og garantere ansvarlighed f) også at overveje muligheden for at lade de myndigheder, der er udpeget eller akkrediteret til at opfylde forvaltnings-, certificerings- og revisionsfunktionerne i perioden 2014-2020, som har bevist deres kapacitet, fortsætte gennemførelsen af disse funktioner i den næste programmeringsperiode uden afbrydelser eller forsinkelser g) årligt at udarbejde et ajourført langsigtet likviditetsoverslag, som spænder over en syv- til tiårig tidshorisont, og som omfatter budgetlofter, betalingsbehov, kapacitetsbegrænsninger og potentielle frigørelser for bedre at matche betalingsbehov og de midler, der er til rådighed — en anmodning, der er fremsat flere gange tidligere h) proaktivt at hjælpe medlemsstater, som har vanskeligt ved rettidigt og gnidningsløst at absorbere de disponible EU-midler, ved at anvende de ressourcer, der er til rådighed til teknisk bistand på Kommissionens initiativ;
16.

bemærker, at bestyrelsen den 1. maj 2017 vedtog regler for forebyggelse og håndtering af interessekonflikter for sine medlemmer, herunder i forbindelse med deres interesseerklæringer; bemærker med beklagelse, at Europols tilgang har været at erklære, at der ikke er nogen interessekonflikter; noterer sig med beklagelse, at bestyrelsesmedlemmerne, trods tidligere anmodninger, fortsat har offentliggjort erklæringer om, at der ikke foreligger interessekonflikter; opfordrer bestyrelsesmedlemmerne til at offentliggøre deres interesseerklæringer i stedet for erklæringer om, at der ikke foreligger interessekonflikter, hvori de oplyser om deres medlemskab af andre organisationer; understreger, at det ikke er op til bestyrelsesmedlemmer selv at erklære, at de ikke har nogen interessekonflikter; bemærker, at bestyrelsesmedlemmer og suppleanter er blevet opfordret til at udfylde, undertegne og indgive deres interesseerklæringer sammen med deres CV'er senest den 15. december 2017 med henblik på efterfølgende offentliggørelse på Europols websted; glæder sig over offentliggørelsen af bestyrelsesmedlemmers CV'er på Europols websted; opfordrer Europol til at rapportere til dechargemyndigheden, om bestyrelsesmedlemmer rent faktisk har offentliggjort deres interesseerklæringer inden den fastsatte frist;
26.

bemærker med bekymring, at gennemsnitstiden for at afslutte udbudsprocedurer på over 1 000 000 EUR er steget (fra 140 til 162 dage) i 2016 i forhold til 2015; påpeger, at gennemsnitstiden for at afslutte udbudsprocedurer under 1 000 000 EUR også er steget (fra 59 til 71 dage), men at den er faldet kraftigt for tilskud (fra 103 til 61) i overensstemmelse med tallene for 2015; mener, at fællesforetagendet bør træffe klare foranstaltninger med henblik på i tilstrækkeligt omfang at imødegå den bekymrende stigning i tidsrammen for udbudsprocedurer, både for beløb over og under tærsklen på 1 000 000 EUR;
19.

anerkender, at alle anbefalinger fra den vedtagne handlingsplan, som var et resultat af den interne revisionstjenestes (IAS) revision af udbudsprocedurer i 2015, herunder forebyggelse af svig og juridisk rådgivning i centret, blev gennemført og sendt til gennemgang inden udgangen af 2016; bemærker, at fire ud af fem anbefalinger blev afsluttet, og at IAS anbefalede, at én blev lukket; noterer sig endvidere, at IAS gennemførte en risikovurdering af centret i marts 2016 med henblik på at forberede den strategiske revisionsplan for 2017-2019;
3.

glæder sig over, at Ombudsmanden forelagde sin årlige aktivitetsrapport for Revisionsretten i marts; bemærker, at Revisionsretten forelagde sin rapport for Parlamentet i oktober, og at Parlamentet vil stemme om decharge på plenarforsamlingen senest i maj; bemærker, at der på det tidspunkt, hvor dechargeproceduren afsluttes — såfremt den ikke udsættes — er gået mindst 17 måneder siden afslutningen af årsregnskaberne; påpeger, at revision i den private sektor følger en meget kortere tidsfrist; understreger, at det er nødvendigt at strømline og fremskynde dechargeproceduren; anmoder om, at Ombudsmanden følger den private sektors gode eksempel, og foreslår, at fristen for indgivelse af de årlige aktivitetsrapporter fastsættes til den 31. marts det følgende år, og at fristen for indgivelse af Revisionsrettens beretninger fastsættes til den 1. juli, således at Parlamentet efterfølgende kan stemme om decharge på plenarmødet i november, hvilket afslutter dechargeproceduren inden for det år, der følger efter det pågældende regnskabsår;
45.

glæder sig over, at Honduras' regering har meddelt, at den er villig til at acceptere international kontrol og at samarbejde med internationale organer (herunder oprettelse af et FN-menneskerettighedskontor, den nylige oprettelse af en mission til støtte for kampen mod korruption og straffrihed i Honduras, revision af statsregnskabet udført af Transparency International osv.); påpeger imidlertid, at det er vigtigt at lære af erfaringerne og anvende den bedste lærte praksis og ikke blive ved med at være afhængig af disse organer på de områder, som er statens grundlæggende ansvarsområder; bemærker med stor bekymring, at chefen for missionen til støtte for bekæmpelse af korruption og straffrihed i Honduras (MACCIH) trådte tilbage den 18. februar 2018, som følge af at Organisationen af Amerikanske Stater (OAS) ikke havde givet ham tilstrækkelig opbakning til at videreføre den opgave, som han var blevet pålagt for to år siden for at bekæmpe korruption i Honduras (mangel på ressourcer, spild af midler i organisationen, manglende etablering af passende faciliteter osv.); bemærker, at MACCIH på trods af den manglende støtte har opnået betydelige resultater i bekæmpelsen af korruption siden 2017 med store sager mod embedsmænd, der er involveret i grov korruption og efterforskning af Honduras' politiske klasse; er bekymret over, at disse omstændigheder vil modarbejde de første større regionale bestræbelser på at bekæmpe korruption og straffrihed i et af de lande, der har størst behov for sådanne foranstaltninger, opfordrer den honduranske regering og OAS til at yde ubetinget støtte og bistand til MACCIH's arbejde og opfordrer EU-Udenrigstjenesten til fortsat at arbejde med MACCIH med henblik på at nå fælles mål;
26.

påpeger den centrale rolle, myndigheden spiller i arbejdet med at sikre et bedre tilsyn med Den Europæiske Unions finansielle system for at sikre finansiel stabilitet, den nødvendige gennemsigtighed og større sikkerhed for Unionens finansielle marked, navnlig ved at koordinere tilsyn mellem de nationale tilsynsmyndigheder, ved om nødvendigt at samarbejde med institutioner, der er ansvarlige for internationalt tilsyn samt ved at føre tilsyn med en konsekvent anvendelse af EU-retten; understreger, at et sådant samarbejde bør baseres på en atmosfære af tillid; understreger den rolle, som myndigheden spiller ved at bidrage til og fremme konvergerende tilsynspraksisser på højt plan på forbrugerbeskyttelsesområdet, og understreger desuden, at der, når der udarbejdes niveau 2- og niveau 3-foranstaltninger bør fokuseres på de konkrete forhold på de forskellige nationale markeder, og at de berørte markedsdeltagere i tide bør inddrages i gennemførelsesprocessen såvel som i de enkelte udformnings- og gennemførelsesfaser; bemærker behovet for regelmæssigt at foretage en grundig vurdering af myndighedens arbejde med henblik på at tildele ressourcer mere effektivt og gøre dens ressourceanvendelse mere effektiv, gennemsigtig og troværdig;
28.

gentager, at agenturets opgaver kan udføres mere effektivt på europæisk plan end på nationalt plan, hvilket er tilfældet med dets bidrag til søfartssikkerhed og forebyggelse af forurening fra skibe samt fra offshore olie- og gasinstallationer i Europa; glæder sig over, at agenturet søger nye synergieffekter med andre EU-agenturer med henblik på at opnå større effektivitet og produktivitet og reducere omkostningerne; glæder sig over og tilskynder inden for disse rammer til agenturets samarbejde med andre EU-agenturer til støtte for EU's dagsorden for migration, såsom agenturets levering af et stigende antal tjenester til Frontex i overensstemmelse med den nye og ajourførte treårige serviceleveranceaftale indgået i 2016; noterer sig endvidere, at agenturet har afsluttet indkøbsproceduren for indkøb af tjenesteydelser på området for fjernstyrede flysystemer (Remotely Piloted Aircraft Systems (RPAS)) til maritim overvågning; tilskynder agenturet til at samarbejde med andre EU-agenturer med henblik på at håndtere flygtningekrisen, herunder når det udfører kritisk vigtige aktiviteter uden for sit oprindelige mandat, såsom bidrager med knowhow, operationel støtte og personale for at hjælpe med at tackle flygtningekrisen;
27.

bemærker med tilfredshed, at agenturet med henblik på at sikre en omkostningseffektiv og miljøvenlig arbejdsplads og reducere eller kompensere for CO 2 -emissioner arbejder hen imod at forbedre sit miljømæssige fodaftryk ved at installere et miljøvenligt system til køling af datacentre, som vil forbedre varmeanlægget og resultere i et lavere elforbrug, ved at indgå en kontrakt med en alternativ el-leverandør, som anvender vedvarende energikilder, ved at fremme alternative måder, hvorpå medarbejdere kan komme til og fra arbejde gennem tilvejebringelse af plads til cykelparkering, ved at fremme og gennemføre grønne offentlige indkøb i forbindelse med visse udbudsprocedurer, såsom ved indkøb af IKT-udstyr og rengøringsydelser, ved at fremme genanvendelse og brug af genbrugspapir og andre materialer, og ved at indføre belysning med LED-teknologi;
16.

bemærker, at fællesforetagende BCB2's team under den årlige risikovurderingsworkshop den 17. oktober 2016 reflekterede over status med hensyn til de væsentlige risici, der var blevet udpeget, og de handlingsplaner, der blev udarbejdet året før, og vurderede deres hensigtsmæssighed og relevans for 2017; glæder sig over, at der blev indsamlet konsolideret input fra hele programkontorets personale med henblik på at udarbejde en liste over nye væsentlige risici for 2017, og at de respektive handlingsplaner blev udarbejdet;
22.

noterer sig, at IAS ifølge Revisionsrettens beretning i sin revisionsrapport fra november 2016 konkluderede, at der i 2016 ikke var udført en årlig risikovurdering, som omfattede hele agenturet, og at agenturets planlægningsdokumenter og aktivitetsrapporter ikke behandlede de væsentlige risici for agenturet; bemærker desuden, at IAS bemærkede, at den terminologi, der bruges i forbindelse med de forskellige elementer i præstationsmålingssystemet, ikke er konsekvent, og at det derfor er vanskeligt at foretage resultatovervågning; noterer sig, at agenturet og IAS blev enige om en plan for korrigerende foranstaltninger; anerkender, at agenturet har gennemført IAS' konklusioner vedrørende risikostyring, og at agenturet i fjerde kvartal af 2016 færdiggjorde en politik og procedure for virksomhedsrisikostyring;
20.

erfarer fra Revisionsrettens beretning, at Kommissionens Interne Revisionstjeneste (IAS) gennemførte en revision i maj 2016, som understregede et stort behov for at præcisere roller og ansvarsområder og at analysere arbejdsbyrden i indkøbsenheden for at sikre mere effektive processer og procedurer og i betydelig grad at forbedre planlægningen og overvågningen af indkøb; noterer sig, at agenturet og IAS blev enige om en plan for korrigerende foranstaltninger; erfarer fra agenturet, at ud af de seks anbefalinger er to »meget vigtige«, og tre »vigtige« allerede blevet afsluttet, og at agenturet har planlagt at afslutte den sidste anbefaling inden oktober 2017; opfordrer agenturet til at underrette dechargemyndigheden om, hvilke foranstaltninger der er truffet;
35.

bemærker, at det årlige budget for EU-Udenrigstjenestens 185 kontorbygninger og 144 officielle boliger beløber sig til ca. 160 mio. EUR, hvilket svarer til 20 % af EU-Udenrigstjenestens budget; anerkender EU-Udenrigstjenestens indsats for at tilpasse og rette op på forskellige dele af sin bygningspolitik siden sidste dechargeprocedure; gentager dog, at det er nødvendigt at uddybe overvågningen og omkostningsdækningen i forbindelse med udvælgelsesproceduren; understreger vigtigheden af at finde en balance mellem sikkerhedsspørgsmål, miljøpolitik og adgang for personer med handicap og nødvendigheden af at skabe yderligere besparelser i forbindelse med bygningerne; understreger betydningen af at forhandle kontrakter med henblik på at sikre besparelser og kontinuitet i bygningspolitikken; foreslår, at EU-Udenrigstjenesten foretager en omfattende analyse af alle EU-delegationer for at fastlægge, i hvilke lande det vil være mere omkostningseffektivt for delegationerne at købe kontorbygninger eller boliger i stedet for at leje dem;
61.

minder om, at risikoen for, at ressourcer bliver dirigeret væk, stadig er stor, og at der ofte er knyttet risici for korruption og svig til forvaltningen af offentlige finanser og reformer; gentager, at der bør sættes større fokus på disse risici inden for rammerne af den politiske dialog og udformningen af en strategi for fremtidige budgetstøtteaftaler, navnlig for at vurdere en regerings lydhørhed og evne til at håndhæve reformer; påpeger, at det er nødvendigt at holde nøje øje med risiciene og resultaterne af forudgående og efterfølgende kontroller;
4.

påpeger, at instituttet ifølge Revisionsrettens beretning iværksatte et åbent udbud i 2016 med henblik på indgåelse af en rammekontrakt på maksimalt 1 600 000 EUR for vedligeholdelse og ajourføring af dets værktøjer og ressourcer vedrørende kønsstatistikker; fremhæver endvidere, at udbuddet blev opdelt i to delkontrakter uden angivelse af de respektive beløb pr. kontrakt; fremhæver, at instituttet som følge af et spørgsmål fra en tilbudsgiver præciserede på sit websted, at maksimumbeløbet for hver delkontrakt var anslået til 800 000 EUR; konstaterer, at der ifølge instituttet var tale om en administrationsfejl, som bevirkede, at det beløb, der blev fastsat i rammekontrakten for hver delkontrakt, ikke blev ændret tilsvarende, og at det ikke havde nogen budgetmæssige konsekvenser; bemærker endvidere med beklagelse, at priskonkurrencen i udbuddet ifølge Revisionsrettens beretning kun var baseret på dagssatser uden hensyntagen til, hvor lang tid det ville tage at udføre opgaverne, og at det derfor ikke var muligt at identificere og vælge det økonomisk mest fordelagtige tilbud og sikre mest valuta for pengene; noterer sig, at instituttet efter eget udsagn har ændret de relevante modeller for tekniske specifikationer og vil mindske risikoen ved at angive et maksimalt antal arbejdsdage ved fremtidig rekvirering af særlige tjenesteydelser;
34.

understreger, at 70 % af agenturets budget for 2016 ifølge Revisionsrettens beretning blev finansieret af gebyrer fra luftfartsindustrien og 30 % af EU-midler; understreger, at der sandsynligvis vil ske et fald i agenturets indtægter som følge af Det Forenede Kongeriges beslutning om at udtræde af Unionen, og at dette kan få en betydelig indvirkning på agenturets forretningsplan; glæder sig over, at der er nedsat en arbejdsgruppe, der skal se på spørgsmålet, og som allerede har foretaget sin første analyse af de potentielle risici ved og indvirkningen af brexit; opfordrer agenturet til at arbejde tæt sammen med de øvrige EU-institutioner, navnlig med Kommissionen, i forbindelse med forhandlingerne om brexit for at være tilstrækkelig forberedt til at minimere eventuelle negative operationelle eller finansielle virkninger, der kan forekomme; foreslår, at agenturet forelægger resultaterne af denne arbejdsgruppes arbejde rettidigt for Europa-Parlamentet;
23.

bemærker, at agenturets bestyrelse har vedtaget et sæt standarder for intern kontrol (ICS), der har til formål at sikre, at politikmålene og de operationelle mål nås; anerkender, at der er en høj gennemførelsesgrad for 12 af standarderne for intern kontrol, mens der er en middelhøj gennemførelsesgrad for fire områder i det interne kontrolsystem;
23.

er bekymret over, at alle nyansatte i henhold til vedtægtens artikel 11 er forpligtet til at afgive en erklæring om, at der ikke foreligger interessekonflikter, i stedet for en erklæring om interessekonflikter; understreger, at det ikke er op til den enkelte person at konstatere, at der ikke foreligger interessekonflikter; gentager, at et neutralt organ bør vurdere, om der foreligger interessekonflikter; opfordrer derfor indtrængende udvalget til at forelægge en entydig og fuldstændig formular til erklæring af interessekonflikter i stedet for erklæringen om, at der ikke foreligger interessekonflikter;